જિદ્દ : દરેક સંબંધમાં બન્ને પક્ષે માનસિક અને ભાવાત્મક ઉદારતા હોવી જોઈએ. પોતાનું ધાર્યું કરવાની-કરાવવાની વૃત્તિ કરવતની જેમ સંબંધને વેતરી નાંખે છે. ક્યારેક અણગમતી બાબત પ્રત્યે પણ લેટ-ગો કરવું પડે છે. જતું કરવાની તૈયારી ન હોય ત્યારે સંબંધમાં પ્રદૂષણ ભળે છે. અલબત્ત એક જ પક્ષ વારંવાર લેટ-ગો કરે અને બીજો પક્ષ સતત પોતાની જિદ્દનું જતન કરતો રહે એવું પણ ન ચાલે. બન્ને પક્ષે જિદ્દ છોડવી પડે.